Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: kell intézni. Ezért az 1957. évi IV. törvény ilyen esetekre is az
Paragraph Index: 770

kell intézni. Ezért az 1957. évi IV. törvény ilyen esetekre is az ügyintézési határidőt 30 napban állapítja meg. A törvényi szabályozás szerinti 30 napos ügyintézési határidőt az FM hivatalok folyamatosan nem tudták betartani. Az FM Hivatal sem személyi, sem dologi kiadásaira nem rendelkezett megfelelő fedezettel. Anyagi okok miatt a Hivatal június 30-át követően nem tudott bért fizetni azoknak a személyeknek, akik a földkiadást végezték. Az országgyűlési biztos — a feltárt visszásságok kiküszöbölése érdekében — több ajánlást tett a földművelésügyi és vidékfejlesztési miniszternek. A miniszter válaszában kifejtette, hogy az ajánlásban foglaltakkal egyetértett. Ugyanakkor arról tájékoztatta az országgyűlési biztost, hogy az említett földeket terhelő, forintban kifejezett értéket képviselő jelzálogjog kétharmad részét már töröltették. A miniszter hozzátette, hogy az 1992. évi II. és az 1993. évi II. törvény hiányosságai valóban nehezítik a részaránykiadás hatósági lezárását. Ehhez társulva e feladat ellátásához szükséges pénzügyi fedezet szűkössége nagymértékben gátolja a földkiadások lezárását. A mielőbbi lezárás érdekében az

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes